Kelly Anna

**Kelly Anna** ([Léva](https://hu.wikipedia.org/wiki/L%C3%A9va), [1919](https://hu.wikipedia.org/wiki/1919). [október 6.](https://hu.wikipedia.org/wiki/Okt%C3%B3ber_6.) – [Budapest](https://hu.wikipedia.org/wiki/Budapest), [1965](https://hu.wikipedia.org/wiki/1965). [június 10.](https://hu.wikipedia.org/wiki/J%C3%BAnius_10.)) az 1940-es évek sikeres énekesnője, előadóművésze.



Életpályája

Ézsöl Annaként született Léván. Már kiskorában családja a jobb megélhetésért Budapestre költözött (ezért szerepel néha életrajzában születési helyként Budapest). Színésznő, énekesnő szeretett volna lenni, ezért akrobata- és tánciskolába íratták. Tehetségét korán felismerték, és külföldre szerződtették.

Ekkor vette fel a Kelly nevet. Miután egy [prágai](https://hu.wikipedia.org/wiki/Pr%C3%A1ga) balesete után akrobata pályáfutását be kellett fejeznie, beiratkozott a budapesti M. Nedelkovits Anna énekiskolájába. Tanárnője javaslatára jelentkezett a [Pátria hanglemezkiadónál](https://hu.wikipedia.org/w/index.php?title=P%C3%A1tria_hanglemezkiad%C3%B3&action=edit&redlink=1), ahol szerződtették, és már 1940-ben megjelent első lemeze. Egyből keresett énekesnő lett. Különböző szórakozóhelyeken lépett fel (Stefánia úti Hungária Kert, margitszigeti Parisien, Paulay Ede utcai Parisien Grill, Nagymező utcai Moulin Rouge).

Első filmje az *Egy csók és más semmi* volt 1941-ben. 1943-ban már primadonna ([Sárdy János](https://hu.wikipedia.org/wiki/S%C3%A1rdy_J%C3%A1nos" \o "Sárdy János) mellett) Lehár *Luxemburg grófja* című dalművében.

Pályája egyenesen és gyorsan ívelt felfele. A háború alatt sokszor énekelt katonadalokat különböző rendezvényeken, ezért később az igazolóbizottság örökre eltiltotta a szerepléstől.

1946-ban megismerkedett Mihai Vasilopol román diplomatával, akivel 1948-ban házasságot kötött, és Romániába költözött, ahol folytatta énekesnői pályáját. Előbb a [konstancai](https://hu.wikipedia.org/wiki/Konstanca" \o "Konstanca) operaházban énekelt, majd később a [bukaresti](https://hu.wikipedia.org/wiki/Bukarest) operettszínházhoz szerződött, ahol nagy sikereket aratott Anna Vasilopol néven, leginkább Lehár-operettekben.

Néha hazalátogatott Budapestre, egyszer még a rádióban is szerepelt új nevén. Az 1960-as években megbetegedett, Budapesten kezelték, és ott is halt meg fiatalon 1965-ben. Sírja a Farkasréti temetőben van.

Életrajzírói szerint az 1940-es évek legtehetségesebb és legsikeresebb énekesnője volt. Az operett mellett hasonló sikerrel énekelt táncdalt, sanzont és dzsesszt is. Több mint 150 lemezfelvétel készült vele.

Forrás

https://hu.wikipedia.org/wiki/Kelly\_Anna